kardosdrur/scandi-wiki huggingface dataset:
Lindelse Nor

Lindelse Nor er en tre kilometer dyb og tre kilometer bred indskæring i den vestlige kyst af Langeland lige syd for Rudkøbing med syv mindre øer, hvoraf de to, Lindø og Langø, er forbundet med kysten med dæmninger. Det ca. 5 m dybe og 10 km² store, uregelmæssige nor fungerede tidligere som vinterhavn for Rudkøbings sejlskibsflåde.

Lindelse Nor er en del af det Internationale naturbeskyttelsesområde 127: Sydfynske Øhav (Habitatområde H111, Fuglebeskyttelsesområde F71, F72 og Ramsarområde R17) under Natura 2000-projektet.

Nord for Lindelse Nor ligger herregården Fårevejle; mod vest ligger øen Strynø.

Se også 
 Lindelse Sogn

Referencer 

Nor
Langeland
Fjorde i Danmark
Sydfynske Øhav
Islam i Polen

Den første mærkbare tilstedeværelse af islam i Polen begyndte i det 14. århundrede. Fra dette tidspunkt var det primært i forbindelse med tatarerne. Den første væsentlige ikke-tatariske gruppe af muslimer ankom til Polen i 1970'erne. I øjeblikket kan det samlede antal af muslimer i Polen anslås til omkring 30.000 eller 0,07% af den samlede befolkning.

Polen
Religion i Polen
Dante Gabriel Rossetti

Dante Gabriel Rossetti (født 12. maj 1828, død 9. april 1882) var en engelsk digter, tegner, maler og oversætter.

Han blev født i London og blev døbt Gabriel Charles Dante Rossetti, men valgte selv at benytte navnet "Dante" som fornavn for at ære den italienske middelalderdigter Dante Alighieri.

Ud over en række malerier med klassiske motiver udgav Dante Gabriel Rossetti o. 1870 en samling sonnetter "The House of Life". Flere af dem blev sat i musik af den britiske komponist Ralph Vaughan Williams.

Eksterne henvisninger 

 

Digtere fra England
Malere fra England
Briter i 1800-tallet
Métro de Paris

Métro de Paris er undergrundsbanen i hovedstaden Paris i Frankrig og en del af de offentlige transportmidler, som betjener byen og Paris' storbyområde. Systemet omfatter 16 linjer, som fortrinsvis er underjordiske, og som omfatter 214 kilometer spor.. Den er blevet et af Paris' symboler og er kendetegnet ved netværkets tæthed i Paris' centrum og ved sit ensartede, arkitektoniske præg i Art nouveau-stil.

Linjer

Kilder

Eksterne henvisninger
Las Médulas

Las Médulas, ligger i nærheden af byen Ponferrada i Leónprovinsen i Spanien, og var Romerrigets vigtigste guldmine. Landskabet Las Médulas er på UNESCOs Verdensarvsliste.

Det imponerende landskab ved Las Médulas er et resultat af den metode som anvendtes, Ruina Montium ("riv bjerget ned"), en romersk udvindingsteknik som beskrives af Plinius den Ældre. Brydningen foregår på den måde at man brød gange ned gennem bjerget og bagefter hældte store mængder vand ned over, som skyllede materiale ud af bjerget; en forgænger til den californiske hydrauliske udvindingsmetode. For at lede det nødvendige vand fra Sierra de La Cabrera til Las Médulas byggedes kanaler, der var mere end hundrede kilometer lange, hvoraf nogle strækninger stadig er bevaret.

Plinius skriver også at der blev brudt 20.000 romerske pund guld hvert år. 60.000 frie arbejdere var beskæftiget ved udvindingen som over et tidsrum på 250 år resulterede i 1.635.000 kg guld.

Medulas, Las
Jörg Böhme

Jörg Böhme (født 22. januar 1974 i Hohenmölsen, Østtyskland) er en pensioneret tysk fodboldspiller, der spillede som midtbanespiller hos de tyske klubber Carl Zeiss Jena, FC Nürnberg, Eintracht Frankfurt, 1860 München, Arminia Bielefeld, Schalke 04 samt Borussia Mönchengladbach. Bedst husket er han for sin tid i Schalke 04, hvor han spillede fire sæsoner og var med til at vinde to DFB-Pokal-titler.

Landshold 
Böhme nåede at spille 10 kampe og score ét mål for Tysklands landshold, som han debuterede for i 2001. Han var en del af den tyske trup til VM i 2002 i Sydkorea og Japan, hvor tyskerne vandt sølv. Han kom dog ikke på banen i turneringen.

Titler 
DFB-Pokal
 2001 og 2002 med Schalke 04

Eksterne henvisninger 
 Fussballdaten.de spillerinfo

Fodboldspillere fra Tyskland
Deltagere ved verdensmesterskabet i fodbold 2002
Fodboldspillere fra FC Carl Zeiss Jena
Fodboldspillere fra 1. FC Nürnberg
Fodboldspillere fra Eintracht Frankfurt
Fodboldspillere fra 1860 München
Fodboldspillere fra Arminia Bielefeld
Fodboldspillere fra FC Schalke 04
Fodboldspillere fra Borussia Mönchengladbach
Personer fra Sachsen-Anhalt
IdaAida

IdaAida var en dansk rap- og popduo. Duoen udgav sit første album, 100%, i 2008 og har hittet med sangen En Klassiker. De er blevet sammenlignet med Nik & Jay.

Duoen blev opløst efter et år pga. kunstneriske uenigheder - den bestod af sangerinderne Aida Abdi og Ida Ambrose, som i dag er sangerinde i Danser med Drenge.

Kilder 

Musikgrupper fra Danmark
Popgrupper fra Danmark
Duoer
Musikgrupper fra 2008
Volvo V40

Volvo V40 betegner to forskellige bilmodeller fra Volvo:
 Første generation bygget mellem 1996 og 2004, se Volvo S40/V40.
 Anden generation bygget siden 2012, se Volvo V40 (2012).
Ruth Prawer Jhabvala

Ruth Prawer Jhabvala (7. maj 1927 - 3. april 2013) var en britisk forfatter. Hun har vundet Bookerprisen og flere Oscars.

Liv 
Ruth Prawer blev født i Köln, Tyskland, men familien flyttede til Storbritannien i 1939. Hun blev britisk statsborger i 1948. I 1951 blev hun gift med en indisk arkitekt og kort derefter flyttede de til Indien.

Hun flyttede til New York i 1975 og blev amerikansk statsborger i 1986.

Hendes bøger handler om Indien. Hun er også kendt for hendes filmmanuskripter for Merchant-Ivory Productions.

Udvalgt bibliografi

Romaner 
 To Whom She Will (1955)
 Heat and Dust (1975, vandt Bookerprisen)

Filmmanuskripter 
 Shakespeare Wallah (1965)
 The Bostonians (1984)
 A Room with a View (1985, Oscar)
 Mr. and Mrs. Bridge (1990)
 Howards End (1992, Oscar)
 The Remains of the Day (1993)
 Jefferson in Paris (1995)
 The Golden Bowl (2000)

Eksterne henvisninger 
 

Romanforfattere fra England
Manuskriptforfattere fra Storbritannien
Hucbald

Hucbald (ca. 840 – 930) var en benediktinermunk fra klosteret St Amand sur l’Elnon i Flandern. 

Han antages i almindelighed
som forfatter af den i Gerberts Scriptores I
optagne afhandling De harmonica institutione, Musica enchiriadis,
hvori for første gang omtales de
første rå forsøg på flerstemmighed i
musikken, nemlig en fortsat række kvint- eller
kvart-eller oktavparalleller. 

Der er ganske vist rejst
tvivl, om Hucbald i virkeligheden er forfatter af denne
afhandling (se Hans Muller: Hucbalds echte und unechté Schriften (1884), men denne tvivl er blevet imødegået af Hugo Riemann (Geschichte der Musiktheorie, 1898), 
og i hvert fald går endnu den nævnte primitive middelalderlige
flerstemmighed under navn af "det Hucbaldske Organum", ligesom også den mærkelige, men
upraktiske såkaldte "Dasia-nodeskrift" i almindelighed tillægges Hucbald. 

I hvert fald har Hucbald været en lærd klosterbroder i
forskellige videnskaber, og det gælder også for musikken. 
Hans skrift De harmonica institutione 
betegner på et enkelt
punkt et vigtigt fremskridt i nodeskriftens
udvikling, idet det foruden det da brugte
system, "neumerne", tillige anvender et
gennemført liniesystem, hvor
mellemrummene benyttes som lige så mange tonetrin, 
på hvilke selve teksten nedskrives, medens 
heltone og halvtone er betegnede henholdsvis
med t (tonus) og s (semitonus). Hucbald skal selv
have givet sig af med at komponere og
optrådte tillige som digter. 

Se også
 Organum – Fauxbourdon ("falsk bas")

Kilde 
 Opslag af professor Angul Hammerich i Salmonsen (Salmonsens Konversationsleksikon, 2. udgave, bd. 11, s. 814)

Eksterne henvisninger 
 Opslag hos NewAdvent.org
 Musicologie.org  med omfattende oplysninger: kilder, bibliografi, dokumenter. 
 Opera Omnia fra DocumentaCatholicaOmnia.eu
 Lille opslag i Salmonsen, bd 18, s. 601 om "organum", den form for flerstemmig musik i Middelalderen, der består i stemmernes fortløbende parallelbevægelse i kvinter og kvarter. 

Note

Munke og nonner
Musikteoretikere
David Storey

David Malcolm Story (født 13. juli 1933 i Wakefield, død 27. marts 2017) var en britisk forfatter. Som ung mand var han en professionel rugbyspiller.

Udvalgt bibliografi

Romaner 
 This Sporting Life (1960)
 Pasmore (1972)
 Saville (1976, vandt Bookerprisen)
 As It Happened (2002)

Skuespil 
 In Celebration (1969)
 Home (1970)
 The Changing Room (1972)

Referencer

Eksterne henvisninger 
 

Romanforfattere fra England
Dramatikere fra England
André Brink

André Philippus Brink (født 29. maj 1935, død 6. februar 2015) var en sydafrikansk forfatter. Han skrev både på engelsk og afrikaans. Hans forældre var afrikaaner nationalister, og især faderen, Daniel, var anti-britisk. Farfaren havde kæmpet mod englænderne i Boerkrigen.

André Brink var medstifter af forfattergruppen Die Sestigers (60'erne) for unge afrikaanssprogede forfattere, som talte imod apartheid.

André Brink var professor i engelsk ved University of Cape Town i Sydafrika. De fleste af hans romaner relaterer sig til apartheid.

Udvalgt bibliografi 
 Rumors of Rain (1978)
 A Dry White Season (1979). Romanen er blevet filmatiseret (1984) med bl.a. Donald Sutherland og Marlon Brando.
 Other Lives (2008)

Udgivelser oversat til dansk 
 Et nu i vinden Lindhardt og Ringhof (1981)
 En kæde af stemmer Lindhardt og Ringhof (1982)
 Pestmuren Lindhardt og Ringhof (1985)
 En tør hvid årstid Lindhardt og Ringhof (1986)
 Melissa Lindhardt og Ringhof (1988)
 Rygter om regn Lindhardt og Ringhof (1990)

Eksterne henvisninger 

Skønlitterære forfattere fra Sydafrika
Engelsksprogede forfattere
Organum

Organum (latin – gr: organon) er et redskab, værktøj, specielt et musikinstrument, senere en særlig betegnelse for orglet.

Udtrykket bruges også om den mest primitive form for flerstemmig musik i Middelalderen, der består i stemmernes fortløbende parallelbevægelse i kvinter og kvarter.

Se også 
 Hucbald
 Fauxbourdon

Litteratur 
 , bind 18, side 601)

Eksterne henvisninger 
 "Den tidligste polyfoni" , en dansk side af Katrine Nordland

 "organ", etymologi 
 To lydprøver fra Magnus Liber Organi ("Den store bog om organum") : 1 – 2

Musikudtryk
Musikteori
Musikhistorie
Latinske vendinger
Halil Altıntop

Halil Altıntop (født 8. december 1982 i Gelsenkirchen, Vesttyskland) er en tyskfødt tyrkisk tidligere fodboldspiller, der sidst spillede som angriber eller offensiv midtbanespiller hos 1. FC Kaiserslautern. Han spillede tidligere for blandt andet Schalke 04, Trabzonspor og Eintracht Frankfurt.

Altıntops tvillingebror, Hamit Altıntop, var også professionel fodboldspiller.

Landshold 
Altıntop opnåede 38 kampe og otte scoringer for Tyrkiets landshold, som han debuterede for i 2004. I modsætning til sin bor Hamit blev han ikke udtaget til den tyrkiske trup til EM i 2008.

Eksterne henvisninger 

Fodboldspillere fra Tyrkiet
Fodboldspillere fra SG Wattenscheid 09
Fodboldspillere fra 1. FC Kaiserslautern
Fodboldspillere fra FC Schalke 04
Fodboldspillere fra Eintracht Frankfurt
Fodboldspillere fra Trabzonspor
Anita Desai

Anita Mazumdar Desai (født 24. juni 1937) er en indisk forfatter, nomineret for Bookerprisen tre gange.

Udvalgt bibliografi 
 Cry the Peacock (1963)
 Clear Light of Day (1980)
 In Custody (1984, filmatiseret 1993)
 Fasting, Feasting (1999)
 The Zig Zag Way (2004)

Andet 
 Hendes datter Kiran Desai vandt Bookerprisen i 2006.

Referencer 

Skønlitterære forfattere fra Indien
Kvindelige forfattere i det 20. århundrede
Hamit Altıntop

Hamit Altıntop (født 8. december 1982 i Gelsenkirchen) er en tyskfødt tyrkisk tidligere fodboldspiller (midtbanespiller). Han har gennem karrieren blandt andet spillet for FC Schalke 04, Bayern München og Real Madrid og sluttede sin karriere i SV Darmstadt 98.

Med Bayern München var Altintop to gange med til at vinde både det tyske mesterskab samt DFB-Pokalen.

Altıntops tvillingebror, Halil Altıntop, er også professionel fodboldspiller.

Landshold 
Altıntop spillede 84 kampe og scorede syv mål for Tyrkiets landshold, som han debuterede for i 2004. I modsætning til sin bor Hamit blev han udtaget til den tyrkiske trup til EM i 2008 og var her med til at nå semifinalerne.

Titler og anerkendelser 
Bundesligaen
 2008 og 2010 med Bayern München

DFB-Pokal
 2008 og 2010 med Bayern München

FIFA Puskás-prisen
 Vinder 2010 for et mål scoret for det tyrkiske landshold med Kazakhstan

Eksterne henvisninger 
 Altıntops egen hjemmeside

Fodboldspillere fra Real Madrid CF
Fodboldspillere fra Tyrkiet
Fodboldspillere fra SG Wattenscheid 09
Fodboldspillere fra FC Schalke 04
Fodboldspillere fra FC Bayern München
Fodboldspillere fra Galatasaray SK
Deltagere ved det europæiske mesterskab i fodbold 2008
Timothy Mo

Timothy Peter Mo (født 30. december 1950, i Hong Kong) er en britisk-kinesisk forfatter.

Udvalgt bibliografi 
 The Monkey King (1978)
 Sour Sweet (1982)
 An Insular Possession (1986)
 The Redundancy of Courage (1991)
 Brownout on Breadfruit Boulevard (1995)
 Renegade or Halo2 (2000)

Romanforfattere fra Storbritannien
Skønlitterære forfattere fra Kina
Doug Aldrich

Doug Aldrich (født 19. februar 1964 i Raleigh, North Carolina), er en elektrisk guitarist i den Los Angeles-baserede hård rockstil. Siden 2003 har han været medlem af Whitesnake. Han dannede sammen med sangeren med Keith St.John i 1998 bandet Burning Rain og har spillet tidligere med bands Dio, Lion og Bad Moon Rising. Han har også udgivet flere solo-albums.

Diskografi

Solo 
 1994 – Highcentered
 1997 – Electrovision
 2001 – Alter Ego

Lion 
 1986 – Power Love
 1987 – Dangerous Attraction
 1989 – Trouble In Angel City

Hurricane 
 1990 – Slave to the Thrill

House of Lords 
 1990 – Sahara

Bad Moon Rising 
 1991 – Full Moon Fever (Mini Album)
 1991 – Bad Moon Rising
 1993 – Blood
 1993 – Blood On The Streets (Mini Album)
 1995 – Opium For The Masses
 1995 – Moonchild (Single)
 1995 – Junkyard Haze (EP)
 1999 – Flames On The Moon
 2005 – Full Moon Collection

Burning Rain 
 1999 – Burning Rain
 2000 – Pleasure to Burn

Dio 
 2002 – Killing The Dragon
 2005 – Evil Or Divine: Live In New York City
 2006 – Holy Diver - Live

Whitesnake 
 2006 – Gold
 2006 – In the Still of the Night Live
 2006 – Live: in the Shadow of the Blues
 2007 – 1987: 20th Anniversary Collectors Edition
 2008 – Good To Be Bad
 2011 - Forevermore

Dvd'er og videoer 
 1997 – The Electro-Lesson / Guitar vejledningsfilm
 2005 – Dio - Evil Or Divine: Live In New York City
 2006 – Dio - Holy Diver Live
 2006 – Whitesnake - In the Still of the Night Live

Eksterne henvisninger 
 Officielle hjemmeside 
 Doug Aldrich site 
 
 

Guitarister fra USA
Penelope Lively

Penelope Lively (født 17. Marts 1933, i Kairo) er en engelsk forfatter.

Udvalgt bibliografi 
 The Road to Litchfield (1977)
 According to Mark (1984)
 Moon Tiger (1987, vandt Bookerprisen)
 The Entrance (1990)
 Consequences (2007)
 Family Album (2009)
 Clara's Day  (1991)
 ASTERCOTE, 1970
 THE WHISPERING KNIGHTS, 1971
 THE WILD HUNT OF HAGWORTHY, 1971
 THE DRIFTWAY, 1972
 THE GHOST OF THOMAS KEMPE, 1973
 THE HOUSE IN NORHAM GARDENS, 1974
 GOING BACK, 1975
 A STITCH IN TIME, 1976
 THE VOYAGE OF QV66, 1978
 THE REVENGE OF SAMUEL STOKES, 1981
 THE STAINED GLASS WINDOW, 1976
 BOY WITHOUT A NAME, 1975
 FANNY'S SISTER, 1976
 FANNY AND THE MONSTERS, 1978
 FANNY AND THE BATTLE OF POTTER'S PIECE, 1980
 FANNY AND THE MONSTERS (three Fanny stories), 1983
 UNINVITED GHOSTS and other stories, 1984
 DRAGON TROUBLE, 1984
 DEBBIE AND THE LITTLE DEVIL, 1987
 A HOUSE INSIDE OUT, 1987
 PRINCESS BY MISTAKE, 1993
 JUDY AND THE MARTIAN, 1993
 THE CAT, THE CROW AND THE BANYAN TREE, 1 994
 GOOD NIGHT, SLEEP TIGHT, 1995
 TWO BEARS AND JOE, 1995
 STAYING WITH GRANDPA, 1995
 A MARTIAN COMES TO STAY, 1995
 LOST DOG, 1996
 ONE, TWO, THREE . . . JUMP, 1998
 

Romanforfattere fra England
Revierderby

Das Revierderby (dansk: områdederbyet eller distrikt-derbyet) eller das Ruhrderby er betegnelsen for det traditionsrige lokalderby i den tyske Bundesliga i fodbold, mellem de to Ruhr-klubber Borussia Dortmund og Schalke 04. Derbyet regnes som det mest intense lokalopgør i tysk fodbold. Kampene bliver spillet på henholdsvis Borussia Dortmunds hjemmebane Westfalenstadion og på Schalkes, Veltins Arena.

Historie 
Der har, pr. 24. september 2010, været spillet 133 opgør mellem de to klubber, hvoraf det første daterer sig til den 3. maj 1925, hvor Schalke 04 vandt med 4-2. Schalke er historisk set derbyets mest succesfulde klub, idet holdet fra Gelsenkirchen har sikret sig 54 sejre i de 133 opgør, mod kun 46 til Borussia Dortmund. 33 gange er kampene endt uafgjort. I selve Bundesligaen fører Dortmund dog p.t. knebent på målscoren. 7 mål flere på Schalkes hjemmebane (blå baggrund).

Bundesligaresultater

Eksterne henvisninger 
 Revierderbyet på footballderbies.com
 Borussia Dortmunds hjemmeside
 Schalke 04's hjemmeside

Borussia Dortmund
Schalke 04
Fodbold-lokalderbys
Altamira

Altamira (spansk: høj udsigt) er en grotte i Kantabrien i det nordlige  Spanien som er kendt for sine hulemalerier fra den Ældste stenalder. Billederne består både af tegninger og polykrome malerier, og forestiller forskellige dyr og menneskehænder.  Grotten med sine malerier blev i 1985 erklæret som et  UNESCOs verdensarvsted. 

Grotten er omkring 270 meter dyb, og består af en række passager og hulrum. Hovedpassagen er mellem to og seks meter høj. Grotten er blevet dannet ved karstisk forvitring af kalksten i Vispieresbjergene. Grotten ligger ved byen Santillana del Mar, 30 km vest for byen Santander. 

En reproduktion af hulemalerierne findes på Deutsches Museum i München.

Klippekunst
Grotter
Spaniens historie
Ældste stenalder
Weichsel-istiden
Altamira (flertydig)

Altamira kan henvise til:

 Altamira – en spansk grotte på UNESCOs Verdensarvsliste.
 Altamira (Pará) – en brasiliansk kommune i delstaten Pará.
Stijn Schaars

Stijn Schaars (født 11. januar 1984 i Gendt, Holland) er en hollandsk fodboldspiller, der spiller som midtbanespiller hos den hollandske klub Heerenveen. Han har spillet for klubben siden 2016. Tidligere har han repræsenteret PSV Eindhoven, Sporting Lissabon, Vitesse Arnhem og AZ Alkmaar.

Landshold 
Schaars står (pr. april 2018) noteret for 24 kampe for Hollands landshold, som han debuterede for den 16. august 2006 i et opgør mod Irland. Han deltog efterfølgende ved VM i 2010 i Sydafrika.

Titler 
Æresdivisionen
 2009 med AZ Alkmaar

Eksterne henvisninger 

Fodboldspillere fra Holland
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra SBV Vitesse
Fodboldspillere fra AZ Alkmaar
Fodboldspillere fra Sporting Clube de Portugal
Fodboldspillere fra PSV Eindhoven
Fodboldspillere fra SC Heerenveen
Tranmere Rovers F.C.

Tranmere Rovers Football Club er en engelsk fodboldklub fra byen Birkenhead i regionen North West England. Klubben spiller i National League, landets femtebedste række, og har hjemmebane på Prenton Park. Klubben blev grundlagt i 1934.

Kendte spillere 
  Steve Simonsen
  John Aldridge
  Jason McAteer
  Jason Koumas

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i England
Etableret i 1884
Chesterfield F.C.

Chesterfield Football Club er en engelsk fodboldklub fra byen Chesterfield i regionen East Midlands. Klubben spiller i landets tredjebedste række, Football League One, og har hjemmebane på stadionet Saltergate. Klubben blev grundlagt den 19. oktober 1867.

Kendte spillere 
  Gordon Banks
  Kevin Davies
  Thomas Hitzlsperger

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i England
Etableret i 1867
Darlington F.C.

Darlington Football Club var en engelsk fodboldklub fra byen Darlington i regionen North East England. Klubben spillede ved opløsningen i landets femtebedste række, Conference National, og havde hjemmebane på stadionet The Northern Echo Darlington Arena. Klubben blev grundlagt i 1883. 21 juni 2012 gik klubben konkurs, og en gruppe fans oprettede Darlington 1883, som fik adgang til Northern League 1 division.

Kendte spillere 
  Gary Pallister
  David Preece
  Kyle Lafferty
  Gary Caldwell

Eksterne henvisninger 

Klubbens officielle hjemmeside 

Fodboldklubber i England
Etableret i 1883
Gillingham F.C.

Gillingham Football Club er en engelsk fodboldklub fra byen Gillingham i regionen South East England. Klubben spiller i landets fjerdebedste række, Football League Two, og har hjemmebane på Priestfield Stadium. Klubben blev grundlagt i 1893.

Kendte spillere 
  Steve Bruce
  Andrew Crofts
  Tony Cascarino

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i England
Etableret i 1893
Morecambe F.C.

Morecambe Football Club er en engelsk fodboldklub fra byen Morecambe i regionen North West England. Klubben spiller i landets fjerdebedste række, Football League Two, og har hjemmebane på stadionet Christie Park. Klubben blev grundlagt i 1920.

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i England
Etableret i 1920
Rotherham United F.C.

Rotherham United Football Club er en engelsk fodboldklub fra byen Rotherham i regionen Yorkshire and the Humber. Klubben spiller i landets næstbedste række, Championship, og har hjemmebane på stadionet New York Stadium. Klubben blev grundlagt i 1925.

Kendte spillere 
  Darren Byfield
  Neil Warnock
  Shaun Goater

Danske spillere 
  Daniel Iversen

Eksterne henvisninger 
 Klubbens officielle hjemmeside 

Fodboldklubber i England
Etableret i 1925
Rotherham
Wycombe Wanderers F.C.

Wycombe Wanderers Football Club er en engelsk fodboldklub fra byen High Wycombe i regionen South East England. Klubben spiller i landets tredjebedste række, Football League One, og har hjemmebane på stadionet Adams Park. Klubben blev grundlagt i 1887.

Kendte spillere 
  Jordon Ibe
  Matty Phillips
  Ray Wilkins
  Frank Sinclair
  Robert Lee
  Steve Guppy
  Steven Taylor
  Neil Lennon
  Russell Martin
   Mike Williamson

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i England
Etableret i 1887
High Wycombe
Arne Ullum

Arne Ullum Laursen (født 31. maj 1963) er en dansk journalist, der er direktør og chefredaktør for Søndagsavisen. 

Arne Ullum tog studentereksamen 1982 fra Rosborg Gymnasium i Vejle. Han blev uddannet journalist i 1987 og arbejdede derefter hos TV 2. Senere kom han til Børsens Nyhedsmagasin som redaktionschef og til DR som programchef, inden han i 2003 tiltrådte en stilling som chefredaktør på BT. Her blev han til 2008, og kort efter fik han sit nuværende job. 

Han har undervejs i sin karriere også erhvervet en journalistisk mastergrad fra American University i Washington DC.

Han oprettede i 2017 netmediet NB-Økonomi, der skriver om økonomi og politik i den offentlige sektor.

Kilde 
 "B.T.'s chefredaktør stopper", dr.dk, 30. januar 2008

Journalister fra Danmark
Chefredaktører fra Danmark
Journalister ved BT
Personer i Kraks Blå Bog
Katterace

En katterace er en gruppe katte med bestemte karakteristika, som er nedarvet fra forfædre, der også har disse træk (rene linjer). Racekatteorganisationer, der organiserer avl og udstillingsvirksomhed, bestemmer hvilke træk, der definerer en bestemt katterace. Stambogsførte katte vil almindeligvis have stamtavle fra een af følgende 3 organisationer: FIFe, TICA eller CFA.
Eksempler på katteracer: Norsk skovkat, Sibirisk Skovkat og Russian Blue.

 

ca:Raça de gat
en:Cat breed
Hårdhed (metal)

Hårdhedsmåling, bestemmelse af metallers hårdhedstal. Man finder dette ved at trykke et meget hårdt legeme ind i metallet og opmåle det efterladte indtryk. 

Ved måling af Brinell-hårdheden er indtrykslegemet en hærdet stålkugle, ved Vickers-hårdheden er derimod en diamantpyramide med 136° topvinkel. 

Mens disse to metoder er baseret på indtrykkets areal, er Rockwell-hårdheden baseret på indtryksdybden af en hærdet stålkegle. Rockwell-metoden egner sig især til måling af genstande af hærdet stål og har vist sig at være den letteste at automatisere.

Materialevidenskab